Radøy

Radøy var en øykommune i tidligere Hordaland, og er nå en del av Alver kommune. Den grenset i øst til Lindås kommune over fjordene. Radøy kommune omfattet øyene Radøy, Toska, Marøy og en del småøyer, Den var omkranset av Meland i sør, Askøy, Øygarden og Fedje i vest og Austrheim i nord. 

Radøys forbindelse til fastlandet går via Lindås over Alversund bru i sør og via Austrheim over Fosnstraumbrua, Ulvøybrua og Kilstraumen bru i nord.

 Politikk 
Ved kommunevalget i 2015 var det 3 860 stemmeberettigede i kommunen. Av dem avla 2 444, tilsvarende 63,5 % stemme. Kommunestyret hadde 25 representanter. I perioden 2015–2019 var seks partier representert:
 Senterpartiet - 9 mandater (34,5 prosent)
 Arbeiderpartiet - 5 mandater (19,7 prosent)
 Høyre - 5 mandater (18,3 prosent)
 Kristelig Folkeparti - 2 mandater (8,8 prosent)
 Venstre - 2 mandater (8,8 prosent)
 Fremskrittspartiet - 2 mandater (7,6 prosent)

(Kilde: Regjeringen.no - kommunevalget 2015 )

Jon Askeland (Sp) var ordfører og Jostein Borlaug (Ap) var varaordfører.

 Historie 
Radøy kommune ble dannet 1. januar 1964 ved sammenslåingen av seks kommuner som helt eller delvis lå på øyen Radøy, unntaket var Alversund som gikk inn i Lindås. Fra syd inngikk Sæbø, Manger og Hordabø, samt deler av Herdla (øyen Bognøy), Lindås (Ystebø og Skjelvik) og Austrheim (Straume).

Manger herred ble opprettet i 1837 på bakgrunn av Manger prestegjeld og omfattet omtrent hele Radøy, nordre deler av Holsnøy og Askøy, samt dagens Øygarden. Det store herredet ble senere delt en rekke ganger: i 1871 ble Herdla skilt ut, i 1910 Hjelme og 1. juli 1924 ble Sæbø og Hordabø sogn begge skilt ut som eget kommuner ved den siste delingen av Manger. I 1964 inngikk hele Manger og Hordabø i den nye Radøy kommune, og så godt som hele Sæbø. Unntakene var Havrøyna og et lite område på Holsnøy som ble tillagt nye Meland, samt Titland øst for Radsundet som ble tillagt nye Lindås. 

 Kommunereformen 
I forbindelse med kommunereformen er Radøy vedtatt sammenslått med Meland og Lindås. I et felles kommunestyremøte for Meland, Lindås og Radøy 22. juni 2017 ble Alver vedtatt som navn på den nye storkommunen, som ble en realitet fra 1. januar 2020. 

 Kultur 
 Kommunevåpenet 
Motivet på kommunevåpenet symboliserer båtfunnet på Mangersnes, ett av de eldste funnene av småbåter i Norge, og er to svarte keiper på gul bunn. Kommunevåpenet er tegnet av Even Jarl Skoglund og ble godkjent ved kongelig resolusjon 14. juni 1991.

 Tusenårssted 
Kommunens tusenårssted er kulturlandskapet rundt Solendfjellet, Nøttveitveten og Morkenfjellet.

 Kulturminner 
 Liste over kulturminner i Radøy.
 Stua på gården Sylta er et fredet hus fra slutten av 1500-tallet.
 Bogatunet er et sammenbygd anlegg fra 1600-tallet.

 Kirker 
 Emigrantkirka på Sletta
 Hordabø kirke
 Manger kirke
 Sæbø kirke

 Kjente radværinger 
 Lauritz Johan Tvedt (1876–1953), gårdbruker og politiker (H)
 Knut Monssen Nordanger (1883–1965), politiker (Ap), fylkesmann i Hedmark
 Torolv Solheim (1907–1995), lektor og politiker (SF)
 Hans Helle (1912–1990), motstandsmann under andre verdenskrig
 Magnar Mangersnes (1938-2023), kantor og professor
 Tormod Haugland (f. 1962), forfatter
 Jon Askeland (f. 1964), politiker fra Senterpartiet
 Tommy Urhaug (f. 1980), gullvinner i Paralympiske sommerleker i 2012
 Emil André Erstad, (f. 1991), politisk kommentator

 Se også 
 Grunnkretser i Radøy kommune

 Galleri 

 Referanser 

 Litteratur 



 Eksterne lenker 
 Radøy kommune 
 Kirkene på Radøy